ᱛᱩᱲᱤ ᱟᱲᱟᱜ

ᱛᱩᱲᱤ ᱨᱮᱱᱟᱜ ᱟᱲᱟᱜ ᱡᱟᱦᱟᱸ ᱞᱩᱴᱱᱤ ᱟᱲᱟᱜ ᱦᱚᱸ ᱵᱚ ᱢᱮᱛᱟ ᱟᱜ ᱠᱟᱱᱟ ᱾
ᱛᱩᱲᱤ ᱠᱚ ᱟᱨ ᱯᱟᱞᱚᱠ ᱨᱮᱱᱟᱜ ᱥᱟᱠᱟᱢ ᱤᱥᱤᱱ ᱠᱟᱛᱮ ᱵᱟᱱᱟᱣ ᱦᱩᱭᱩᱜ - ᱠᱟᱱᱟ ᱾

ᱵᱟᱱᱟᱣ ᱨᱮᱱᱟᱜ ᱦᱚᱨᱟ
ᱥᱚᱢᱟᱱ ᱺ ᱛᱩᱲᱤ ᱨᱮᱱᱟᱜ ᱥᱟᱠᱟᱢ - (᱑ ᱠᱤᱠᱚ), ᱯᱟᱞᱚᱠ ᱨᱮᱱᱟᱜ ᱥᱟᱠᱟᱢ - (᱑/᱒  ᱠᱤᱞᱚ), ᱵᱮᱞᱟᱛᱤ - ᱒, ᱯᱤᱥᱟᱣ ᱟᱠᱟᱱ ᱟᱫᱤ - ᱑ ᱪᱚᱢᱢᱚᱪ, ᱦᱟᱹᱨᱭᱟᱹᱲ ᱢᱟᱨᱤᱪ - ᱕ ᱵᱟᱨᱤᱠ ᱜᱮᱫ ᱟᱠᱟᱱ, ᱨᱟᱥᱩᱱ - ᱵᱟᱨᱤᱠ ᱜᱮᱫ ᱟᱠᱟᱱ ᱑ ᱪᱟᱢᱚᱪ, ᱟᱫᱤ - ᱵᱟᱨᱤᱠ ᱜᱮᱫ ᱟᱠᱟᱱ - ᱒᱕ ᱜᱽᱨᱟᱢ, ᱯᱮᱭᱟᱡᱽ - ᱒ (ᱵᱟᱨᱤᱠ ᱜᱮᱫ ᱟᱠᱟᱱ), ᱦᱟᱹᱨᱭᱟᱹᱲ ᱢᱮᱛᱷᱤ ᱕᱐ ᱜᱽᱨᱟᱢ, ᱨᱤᱯᱷᱟᱭᱤᱱᱰ ᱥᱩᱱᱩᱢ - ᱑ ᱢᱟᱨᱟᱝ ᱪᱟᱢᱚᱪ, ᱫᱮᱥᱤ ᱫᱟᱦᱤ - ᱑ ᱪᱟᱢᱚᱪ, ᱫᱷᱟᱱᱤᱭᱟ ᱨᱮᱱᱟᱜ ᱥᱟᱠᱟᱢ ᱵᱟᱨᱤᱠ ᱕᱐ ᱜᱽᱨᱟᱢ, ᱵᱩᱞᱩᱝ ᱪᱟᱠᱷᱟ ᱞᱮᱠᱟ,

ᱦᱚᱨᱟ
ᱛᱩᱲᱤ ᱟᱨ ᱯᱟᱞᱚᱠ ᱨᱮᱱᱟᱜ ᱥᱟᱠᱟᱢ ᱫᱚ ᱥᱟᱯᱷᱟ ᱠᱟᱛᱮ ᱫᱟᱜ ᱨᱮ ᱱᱟᱯᱟᱭ ᱞᱮᱠᱟ ᱠᱟᱛᱮ ᱫᱟᱜ ᱨᱮ ᱵᱟᱨ ᱫᱷᱟᱣ ᱟᱨᱩᱵ ᱥᱟᱯᱷᱟᱭ ᱢᱟ ᱾ ᱟᱨᱩᱵ ᱥᱟᱯᱷᱟ ᱛᱟᱭᱚᱢ ᱵᱟᱨᱤᱠ ᱜᱮᱫ ᱢᱟ ᱚᱱᱟ ᱯᱨᱮᱥᱚᱨ ᱠᱩᱠᱚᱨ ᱨᱮ ᱑ ᱞᱤᱴᱚᱨ ᱫᱟᱜ ᱯᱮᱨᱮᱡ ᱵᱟᱥᱟᱝ ᱠᱟᱛᱮ ᱫᱚᱦᱚ ᱠᱟᱜ ᱢᱟ ᱾ ᱕ ᱥᱤᱴᱤ ᱦᱩᱭ ᱛᱟᱭᱚᱢ ᱠᱩᱠᱚᱨ ᱨᱮ ᱟᱧᱪ ᱥᱟᱴᱵᱟᱣ ᱠᱟᱛᱮ ᱢᱤᱠᱥᱤ ᱨᱮ ᱱᱟᱥᱮ ᱱᱟᱥᱮ ᱯᱤᱥᱟᱣ ᱢᱟ ᱾ ᱟᱨᱦᱚᱸ ᱢᱤᱫ ᱫᱷᱟᱣ ᱠᱟᱲᱟᱹᱭ ᱨᱮ ᱨᱤᱯᱷᱟᱭᱤᱱᱰ ᱥᱩᱱᱩᱢ - ᱑ ᱢᱟᱨᱟᱝ ᱪᱟᱢᱚᱪ ᱛᱮ ᱞᱚᱞᱚ ᱦᱩᱭ ᱛᱟᱭᱚᱢ 
ᱯᱮᱭᱟᱡᱽ, ᱟᱫᱤ, ᱨᱟᱥᱩᱱ, ᱢᱮᱛᱷᱤ, ᱦᱟᱹᱨᱭᱟᱹᱲ ᱢᱟᱨᱤᱪ, ᱵᱮᱞᱟᱛᱤ ᱠᱚ ᱵᱷᱩᱱᱟᱣ ᱢᱟ ᱟᱨᱦᱚᱸ ᱚᱱᱟ ᱢᱤᱠᱥᱤ ᱨᱮ ᱯᱤᱥᱟᱣ ᱟᱠᱟᱱ ᱯᱟᱞᱟᱠ ᱟᱨ ᱛᱩᱲᱤ ᱫᱚ ᱰᱟᱞᱟᱣ ᱠᱟᱛᱮ ᱢᱤᱞᱟᱣ ᱢᱟ ᱚᱱᱟ ᱱᱟᱥᱮ ᱵᱤᱞᱚᱢ ᱠᱟᱛᱮ ᱑᱐ ᱴᱤᱯᱤᱡ ᱤᱥᱤᱱ ᱢᱟ ᱟᱨᱦᱚᱸ ᱚᱱᱟ ᱨᱮ ᱫᱮᱥᱤ ᱫᱟᱦᱮ ᱟᱨ ᱫᱷᱟᱱᱤᱭᱟ ᱮᱢᱟᱫ ᱢᱟ ᱱᱮ ᱟᱫᱚ ᱥᱟᱯᱲᱟᱣ ᱥᱟᱹᱛ ᱮᱱᱟ, ᱛᱩᱲᱤ ᱟᱲᱟᱜ ᱤᱥᱤᱱᱟᱜ ᱾

ᱱᱚᱶᱟ ᱦᱚᱸ ᱧᱮᱞᱢᱮ
 ᱛᱩᱲᱤ
 ᱛᱩᱲᱤ ᱥᱩᱱᱩᱢ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱟᱨᱮ
ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ